கேள்வி: யூலியன் ஆண்டு (வானியல்) - பயன்பாடு குறித்து விரிவாக சொல்லுங்கள்.
பதில்: யூலியன் ஆண்டு என்பது அனைத்துலக முறை அலகுகள் (SI) அளவீட்டு அலகு அல்ல, ஆனால் இது உலகளாவிய வானியல் ஒன்றியம் (IAU) வானியலில் பயன்படுத்த SI அல்லாத அலகு என அங்கீகரிக்கப்பட்டுள்ளது. 1984 ஆம் ஆண்டிற்கு முன்னர், யூலியன் ஆண்டும், சராசரி பருவ ஆண்டும் வானியலாளர்களால் பயன்படுத்தப்பட்டன. 1898 ஆம் ஆண்டில், சைமன் நியூகோம்பு தனது சூரிய அட்டவணைகளில் யூலியன் நூற்றாண்டு (36,525 நாட்கள்), "சூரிய நூற்றாண்டு" (36,524.22 நாட்கள்) ஆகிய இரண்டையும் பயன்படுத்தினார். நியூகோம்பின் படி, இது 100 சராசரி பருவ ஆண்டுகளின் 365.24219879 நாட்களின் அண்ணளவான வடிவங்கள் ஆகும்.Simon Newcomb, [https://archive.org/details/06AstronomicalPapersPreparedForTheUse ''Tables of the Four Inner Planets''], vol.&nbsp;6 of ''Astronomical Papers Prepared for the Use of the American Ephemeris and Nautical Almanac'' (Washington, DC: 1898), pp.&nbsp;10–11. இருப்பினும், சராசரி பருவ ஆண்டு அளவீட்டு அலகாகப் பொருந்தாது, ஏனெனில் இது நியூகாம்பின்படி 6.14×10−8 நாட்கள் என்ற சிறிய அளவில் ஆண்டுதோறும் மாறுபடும். மாறாக, யூலியன் ஆண்டு SI அலகுகளின் அடிப்படையில் வரையறுக்கப்படுகிறது, எனவே அந்த அலகுகளைப் போலவே துல்லியமானதும், நிலையானதும் ஆகும். இது விண்மீன்வழி ஆண்டு, பருவ ஆண்டு இரண்டையும் தோராயமாக ±0.008 நாட்களுக்கு கணக்கிடுகிறது. யூலியன் ஆண்டு தூரத்தை அளவிடுவதற்கான ஒரு அலகு என்பது ஒளியாண்டு வரையறைக்கும் அடிப்படையாக அமைந்தது.